98/677/EY: Neuvoston päätös, tehty 18 päivänä toukokuuta 1998, Euroopan yhteisöjen ja niiden jäsenvaltioiden sekä Liettuan tasavallan välisestä assosiaatiosta tehdyn Eurooppa-sopimuksen kauppaa koskevien määräysten mukauttamisesta Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen ja Uruguayn kierroksen maataloutta koskevien neuvottelujen tulosten, mukaan lukien voimassa olevan etuusjärjestelyn parannukset, huomioon ottamiseksi tehdyn pöytäkirjan tekemisestä



Virallinen lehti nro L 321 , 30/11/1998 s. 0001 - 0002



NEUVOSTON PÄÄTÖS, tehty 18 päivänä toukokuuta 1998, Euroopan yhteisöjen ja niiden jäsenvaltioiden sekä Liettuan tasavallan välisestä assosiaatiosta tehdyn Eurooppa-sopimuksen kauppaa koskevien määräysten mukauttamisesta Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen ja Uruguayn kierroksen maataloutta koskevien neuvottelujen tulosten, mukaan lukien voimassa olevan etuusjärjestelyn parannukset, huomioon ottamiseksi tehdyn pöytäkirjan tekemisestä (98/677/EY) EUROOPAN UNIONIN NEUVOSTO, joka ottaa huomioon Euroopan yhteisöjen perustamissopimuksen ja erityisesti sen 113 artiklan yhdessä sen 228 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo, että olisi hyväksyttävä pöytäkirja Euroopan yhteisöjen ja niiden jäsenvaltioiden sekä Liettuan tasavallan välisestä assosiaatiosta tehdyn Eurooppa-sopimuksen kauppaa koskevien määräysten mukauttamisesta Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen ja Uruguayn kierroksen maataloutta koskevien neuvottelujen tulosten, mukaan lukien voimassa olevan etuusjärjestelyn parannukset, huomioon ottamiseksi, komissiolle olisi annettava valtuudet toteuttaa toimenpiteet pöytäkirjan täytäntöönpanemiseksi erityisesti maatalouden perustuotteiden ja jalostettujen maataloustuotteiden osalta, ja yhteisö on asetuksilla (EY) N:o 1926/96 (1), (EY) N:o 921/96 (2) ja (EY) N:o 340/97 (3) alkanut panna täytäntöön pöytäkirjassa olevia toimenpiteitä, jotka liittyvät maatalouden perustuotteisiin, jalostettuihin maataloustuotteisiin, tekstiilituotteisiin ja kalataloustuotteisiin; tämän vuoksi olisi toteutettava asianmukaisia toimenpiteitä, jotta siirtyminen näiden asetusten mukaisesti sovellettujen ja pöytäkirjassa määrättyjen etuusjärjestelyjen välillä olisi joustava, ON PÄÄTTÄNYT SEURAAVAA: 1 artikla Hyväksytään yhteisön puolesta pöytäkirja Euroopan yhteisöjen ja niiden jäsenvaltioiden sekä Liettuan tasavallan välisestä assosiaatiosta tehdyn Eurooppa-sopimuksen kauppaa koskevien määräysten mukauttamisesta Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen ja Uruguayn kierroksen maataloutta koskevien neuvottelujen tulosten, mukaan lukien voimassa olevan etuusjärjestelyn parannukset, huomioon ottamiseksi, jäljempänä `pöytäkirja`. Pöytäkirjan teksti on tämän päätöksen liitteenä. 2 artikla 1. Komissio antaa tämän päätöksen soveltamista koskevat yksityiskohtaiset säännöt asetuksen (ETY) N:o 1766/92 (4) 23 artiklassa taikka tapauksen mukaan yhteisestä markkinajärjestelystä annetuissa muissa asetuksissa, asetuksessa (EY) N:o 3448/93 (5) tai asetuksessa (EY) N:o 2178/95 (6) säädettyä menettelyä noudattaen. 2. Tämän päätöksen voimaantulosta alkaen niiden asetusten, jotka komissio antaa asetuksen (EY) N:o 1926/96 5 artiklan perusteella pöytäkirjassa esitettyjä tuotteita koskevien myönnytysten täytäntöönpanosta, katsotaan perustuvan tämän artiklan 1 kohtaan. 3 artikla 1. Komissio, jota avustaa asetuksen (ETY) N:o 2913/92 (7) 247 artiklan nojalla perustettu tullikoodeksikomitea, antaa tämän artiklan 2 kohdassa säädettyä menettelyä noudattaen säännökset, jotka koskevat Eurooppa-sopimuksen uusissa liitteissä vahvistettujen tariffikiintiöiden ja tariffikattojen soveltamista, mukaan lukien yhdistetyn nimikkeistön koodeihin ja Tariciin tehtyjen muutosten edellyttämät muutokset ja tekniset mukautukset tai ne muutokset ja tekniset mukautukset, jotka johtuvat neuvoston tekemistä sopimuksista, pöytäkirjoista tai yhteisön ja Liettuan välisistä kirjeenvaihtona tehdyistä sopimuksista. 2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Siinä tapauksessa noudatetaan seuraavaa: - komissio voi lykätä päättämiensä toimenpiteiden soveltamista enintään kolmella kuukaudella ilmoituksen tekopäivästä, - neuvosto voi määräenemmistöllä päättää asiasta toisin edellisessä luetelmakohdassa tarkoitetun ajan kuluessa. 3. Komitea voi käsitellä kaikkia kysymyksiä, jotka koskevat tariffikiintiöiden ja tariffikattojen soveltamista, ja jotka puheenjohtaja ottaa esiin joko omasta aloitteestaan tai jäsenvaltion pyynnöstä. 4. Kun tariffikatot saavutetaan, komissio voi antaa asetuksen, jolla kolmansiin maihin sovellettavat tullit otetaan uudelleen käyttöön kyseisen kalenterivuoden loppuun saakka. 4 artikla Neuvoston puheenjohtaja antaa pöytäkirjan 7 artiklan mukaisen tiedonannon yhteisön puolesta. Tehty Brysselissä 18 päivänä toukokuuta 1998. Neuvoston puolesta C. SHORT Puheenjohtaja (1) EYVL L 254, 8.10.1996, s. 1. (2) EYVL L 126, 24.5.1996, s. 1. (3) EYVL L 58, 27.2.1997, s. 25. (4) EYVL L 181, 1.7.1992, s. 21, asetus sellaisena kuin se on viimeksi muutettuna asetuksella (EY) N:o 923/96 (EYVL L 126, 24.5.1996, s. 37.) (5) EYVL L 318, 20.12.1993, s. 18. (6) EYVL L 223, 20.9.1995, s. 1. (7) EYVL L 302, 14.10.1992, s. 1.